als_Latn dik_Latn sag_Latn
Një studim i kryer te minjtë ka rezultuar se grejpfruti(portokalli i kuq) mund të jetë po aq efektiv sa metformina, ilaçi i përdorur për diabetin e tipit 2, për të ulur nivelin e glukozës në gjak. Studimi është financuar nga Kooperativa e Rritësve të Grejpfrutit në Kaliforni u publikua ditën e mërkurë në të përdithmen Plos One.
Një nga studiuesit, profesor në universitetin Berkeley, shprehet mbi financimin: “ E kuptoj skepticizmin”. Por financuesit, sipas tij, nuk kanë patur asnjë lidhje me studimin përveçse kanë dhënë paratë dhe shumë grejpfrute. “Ne ishim shumë të qartë kur u kemi thënë që do të merrnin të dhënat që do na rezultonin. S’mund t’ju garantojmë se do t’ju pëlqejë ajo që do merrni. Mund të jetë asgjë.”
Por ajo që ata zbuluan nuk ishte asgjë. Studiuesit i kanë ndarë minjtë në tre grupe duke i dhënë secilit grup, lëng grejpfruti të ëmbëlsuar, ujë të ëmbëlsuar dhe ujë me metforminë, ilaçi kundër diabetit. Minjtë të cilët ishin ushqyer me lëng grejpfruti të ëmbëlsuar humbën 18 % më shumë peshë se ata që ushqeheshin me ujë të ëmbëlsuar dhe patën një rënie të nivelit të glukozës prej 13-17 % dhe rrjedhimisht edhe rënie të nivelit të insulinës.
Por ajo që i habiti studiuesit ishte fakti se minjtë që kishin pirë grejpfrut kishin rënie të nivelit të glukozës pothuajse të njëjta me minjtë që kishin pirë ujë me metforminë.
Studiuesit kanë thënë se gjithsesi, për të patur efektet e ilaçit, duhen konsumuar sai të mëdha grejpfruti. Doza e përdorur tëk minjtë i korrespondon katër gotave më lëng grejpfruti për njerëzit. Por studime të tjera do të ndërmerren për të parë nëse edhe një dozë më e ulët mund të ketë të njëjtin efekt.
Burimi: Time
als_Latn als_Latn als_Latn als_Latn als_Latn als_Latn